"5.1.2 Ditirwana 5.1.2.1 Go na le moletlo w ammino wa setso kwa holong ya Mmabatho ka di 4 Phatwe 2021. Thala phasalatso go lemosa batho ka moletlo oo. 5.1.2.2 Thala phasalatso e mo go yona o lemosang baagi ka ditlhopho tsa selegae 5.2 PAMPITSHANA YA TSHEDIMOSETSO KGOTSA PHOUSETARA Dintlhathuto Ke pampitshana e nnye/khwutshwane e gantsi e tsenngwang mo mabokosong a poso kgotsa di abiwa mo ditseleng/mebileng.Gantsi di phasalatsa tshedimosetso ka ditirelo, tiragalo kgotsa kgwebo bogolosegolo e ntšhwa jj. E abiwa fela kwa ntle ga tuelo. Sebopego sa yona se batla se tshwana le sa phousetara. Maikaelelo ke go phatlhalatsa tshedimosetso gore e fitlhelele batho ba le bantsi. Pampitshana e nne le tshedimosetso yotlhe, e tlhotlheletse le go ruta. 5.2.1 Diponagalo Maitlhomo a Pampitshana ya tshedimosetso: • E nnye/ Khutshwane Sk pampiri ya A5 • E tshwanetse go nna le Setlhogo se se ngokang, tsekedi (slogan) le letshwaokgwebo (logo) • E tlhalose sebapatswa ka boripana • E ka nna le dintlha tsa pono. • E nne le tshedimosetso ya mmapatsi, aterese le mogala/ emaili/weposaete. • Tshedimosetso e rulaganngwe ka fa tlase ga ditlhogo kgotsa sekaditlhogo. • Go netefatsa bokao jo bo utlwalang sentle, ditemana di nne dikhutshwane. • Go kwalwe dipolelo tse di bonolo e bile di le dikhutshwane. Gakologelwa!! • Ditshwantsho di dirisiwe di nyalelane le mafoko. • Moono: Puo ya pampitshana ya tshedimosetso e nne le dintlha ka segalo se se siameng. • Fa maikaelelo a pampitshana ya tshedimosetso e le go tlhotlheletsa mmuisi, a puo e e tlhagisang maikutlo e dirisiwe. 66"